cyanic-selkie/wikianc huggingface dataset:
ตราแผ่นดินของออสเตรีย
ตราแผ่นดินของออสเตรีย รุ่นล่าสุดที่ปราศจากโซ่ที่ขาดออก เดิมถูกใช้โดยสาธารณรัฐออสเตรียที่หนึ่ง ตั้งแต่ปี ค.ศ. 1919 - 1934 และในช่วงภายใต้การปกครองนาซีเยอรมันในปี ค.ศ. 1938 ออสเตรียก็ได้ใช้ตราแผ่นดินในรุ่นที่ต่างออกไปซึ่งมีนกอินทรีสองหัวประกอบอยู่ด้วยและหลังจากการสถาปนาสาธารณรัฐออสเตรียที่สอง ในปี ค.ศ. 1945 ตราแผ่นดินรุ่นเดิมของสาธารณรัฐที่หนึ่งก็ได้มีการนำกลับมาใช้อีกครั้ง ซึ่งได้เพิ่มโซ่เหล็กที่ขาดออกเป็นสองท่อนติดอยู่ที่ปลายของขานกอินทรี อันหมายถึงความเป็นอิสระหลังจากที่ออสเตรียถูกปลดปล่อยจากภายใต้การปกครองของนาซีเยอรมันตลอดช่วงสงครามโลกครั้งที่สอง
นิยาม
นิยามของตราอย่างเป็นทางการ:
นอกจากนี้ยังมีความแตกต่างของตราอาร์มคือ รุ่นที่หนึ่งซึ่งเกี่ยวพ้องกับรัฐธรรมนูญแห่งสหพันธรัฐ ซึ่งเหยี่ยวมีขนสีดำแบบหยาบกระด่าง อีกรุ่นที่มีความประณีตทางศิลป์มากกว่าคือรุ่นที่เหยี่ยวมีขนสีดำพร้อมรายละเอียดของขน ซึ่งทั้งสองรุ่นถูกใช้งานเทียบเท่ากัน
ความหมาย
เครื่องหมายและสัญลักษณ์ที่ใช้ในตราอาร์มของออสเตรียมีดังนี้
การใช้ในเงินตรา
ตราแผ่นดินของออสเตรียถูกใช้อย่างกว้างขวางในการทำเหรียญ ซึ่งมีปรากฏอยู่มากมาย โดยส่วนมากจะทำขึ้นในลักษณะของเหรียญสำหรับสะสม ซึ่งหนึ่งในเหรียญเหล่านั้นรุ่นล่าสุดก็คือเหรียญมูลค่า 20 ยูโร ที่ถูกจัดทำขึ้นในวันที่ 17 กันยายน ค.ศ. 2003 ซึ่งมีตราแผ่นดินปรากฏอยู่บนกึ่งกลางของเหรียญขนาบด้วยธงชาติสหภาพยุโรปทางด้านซ้ายและธงชาติออสเตรียทางด้านขวา
บาราเฮียร์
บาราเฮียร์ (Barahir) เป็นชื่อตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง ซิลมาริลลิออน เขาเป็นมนุษย์ แห่งแคว้นลาดรอส ชาวตระกูลเบออร์ เป็นที่รู้จักในปกรณัมในฐานะบิดาของเบเรน
บาราเฮียร์เป็นบุตรของเบรกอร์ ผู้นำตระกูลเบออร์ ได้เข้าร่วมรบในสงครามดากอร์บราโกลลัค ในยุคที่หนึ่ง สงครามครั้งนั้นมอร์กอธมีชัยชนะเหนือทัพเอลฟ์และมนุษย์ในดินแดนทางตอนเหนือของเบเลริอันด์ อาณาจักรดอร์โธนิออน รวมทั้งแคว้นลาดรอส ถูกเพลิงลาวาเผาผลาญจนพินาศ พี่ชายของบาราเฮียร์คือ เบรโกลัส ซึ่งเวลานั้นเป็นผู้นำตระกูล ถูกสังหารในการศึก ส่วนตัวของบาราเฮียร์ติดพันอยู่ในแนวรบด้านตะวันตก และได้ให้ความช่วยเหลือแก่กษัตริย์ฟินร็อด เฟลากุนด์ ทำให้พระองค์มอบแหวนประจำราชวงศ์ให้ แหวนนี้ต่อมาเป็นที่รู้จักในชื่อ แหวนแห่งบาราเฮียร์ พร้อมทั้งทรงให้คำมั่นว่าจะให้ความช่วยเหลือทุกประการแก่บาราเฮียร์และทายาทของเขาต่อไปในอนาคต
หลังสงครามบราโกลลัค ชาวตระกูลเบออร์ต้องอพยพลี้ภัย เอเมลเดียร์ ภรรยาของบาราเฮียร์ เป็นผู้นำประชาชนทั้งเด็กและสตรี เดินทางหลบหนีไปสู่แคว้นดอร์-โลมิน คงเหลือแต่บาราเฮียร์และสมัครพรรคพวกอีก 12 คน หลบหนีไปตั้งค่ายอยู่ที่ทะเลสาบ ทาร์นอายลูอิน แอบซุ่มซ่อนอยู่ในดอร์โธนิออน คอยขัดขวางทำลายแผนการของสมุนบริวารของมอร์กอธ จนกระทั่ง กอร์ลิม บริวารคนหนึ่งของบาราเฮียร์ ทรยศต่อพวกพ้อง ทำให้พวกเขาถูกสังหารทั้งหมด คงเหลือแต่ เบเรน บุตรแห่งบาราเฮียร์ เพียงคนเดียว
ดูเพิ่ม
Lista Edainów
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดราชบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองราชบุรี (ยกเว้นตำบลน้ำพุ ตำบลห้วยไผ่ ตำบลดอนแร่ และตำบลอ่างทอง)
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอจอมบึง และอำเภอโพธาราม (ยกเว้นตำบลบ้านฆ้อง ตำบลบ้านสิงห์ และตำบลดอนทราย)
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอบ้านโป่ง
เนโมฮาโมรูโมร
เนโมฮาโมรูโมร  เป็นซิงเกิลที่ 58 ของกลุ่มไอดอลญี่ปุ่นเอเคบีโฟร์ตีเอต ได้วางจำหน่ายในประเทศญี่ปุ่นโดยคิงเรคอดส์ เมื่อวันที่ 29 กันยายน ค.ศ. 2021 โดยมีนานะ โอกาดะรับตำแหน่งเป็นเซ็นเตอร์เพลงนี้
การวางจำหน่ายและผลตอบรับ
ซิงเกิลนี้เปิดตัวหลังจากซิงเกิลที่ 57 "ชิตสึเร็งอาริงาโต" นานถึง560 วัน และยังเป็นซิงเกิลที่มีแค่สมาชิก AKB48 เท่านั้น ซิงเกิลล่าสุดที่มีแค่สมาชิก AKB48 คือ "แชนซ์โนะจุมบัง" ในปี2010 ซิงเกิลนี้ได้เปิดตัวครั้งแรกในคอนเสิร์ตเดี่ยว AKB48 เพื่อรําลึกครบรอบ 15 ปีของAKB48 ในวันที่ 23 พฤษภาคม พ.ศ. 2564 เป็นซิงเกิ้ลแรกหลังจากฮิโตมิ ฮนดะกลับมาจาก[ไอซ์วัน]] ซิงเกิลสุดท้ายของยุย โยโกยามะ เนโมฮาโมรูโมร ได้แสดงเป็นครั้งแรกในรายการ "THE MUSIC DAY 2021" เมื่อวันที่ 17 กรกฎาคม 2021
ไซมอน เดวิส
ไซมอน เดวิส (Simon Davies) เกิดเมื่อวันที่ 23 ตุลาคม ค.ศ. 1979 เป็นนักฟุตบอลชาวเวลส์ปัจจุบันเล่นอยู่กับสโมสรฟุตบอลฟูแลม ในเอฟเอพรีเมียร์ลีก ของประเทศอังกฤษ โดยเดวิสปกติจะเล่นในตำแหน่งกองหลัง
อ้างอิง
1979
ซีเกมส์ 1991
กีฬาซีเกมส์ 1991 ถือได้ว่าเป็นการจัดการแข่งขันกีฬาซีเกมส์ ครั้งที่ 16 โดยมี มะนิลา ประเทศฟิลิปปินส์ เป็นเจ้าภาพ ซึ่งจัดการแข่งขันตั้งแต่ 24 พฤศจิกายน ถึง 3 ธันวาคม พ.ศ. 2534 นับเป็นการจัดการแข่งขันกีฬาซีเกมส์ ครั้งที่ 2 ของประเทศฟิลิปปินส์
สัตว์นำโชค
เป็นไก่ชนใส่เหรียญทอง โดยแมสคอทตัวนี้มีชื่อว่า "กิโกะ ลาบูโย" (Kiko Labuyo)
สาธารณรัฐแอฟริกากลางในพาราลิมปิกฤดูร้อน 2020
ประเทศแอฟริกากลาง จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแอฟริกากลางได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
วิดีโอโฟน
"วิดีโอโฟน" (Video Phone) เป็นเพลงของนักร้องอาร์แอนด์บีชาวอเมริกัน บียอนเซ่ โนวส์ จากผลงานสตูดิโออัลบั้มชุดที่ 3 ไอแอม... ซาชาเฟียร์ส (2551) เป็นซิงเกิลที่ 8 จากอัลบั้มนี้ ก่อนที่จะออกเป็นซิงเกิลเพลงนี้ติดชาร์ตในช่วงปลาย พ.ศ. 2551 เนื่องจากมียอดดิจิทัลดาวน์โหลดสูง เพลงถูกส่งไปให้สถานีวิทยุในสหรัฐอเมริกาเมื่อวันที่ 22 กันยายน พ.ศ. 2552 และออกขายเป็นซีดีเมื่อ 22 กันยายน แต่ก็เลื่อนเป็น 17 พฤศจิกายน พ.ศ. 2552 มิวสิกวิดีโอยังได้นักร้องป็อป เลดีกากา มาร้อง และมีเพลงรีมิกซ์อยู่ในดีลักซ์อัลบั้ม ที่จะออกขายวันที่ 23 พฤศจิกายน พ.ศ. 2552
กีฬาขี่ม้าในโอลิมปิกฤดูร้อน 1920
การแข่งขันขี่ม้าในโอลิมปิกฤดูร้อน 1920 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 6-12 กันยายน พ.ศ. 2463 จัดขึ้นที่สนาม Olympisch Stadion ซึ่งการแข่งขันกีฬาขี่ม้าครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 89 คน จาก 8 ประเทศ
ทาลัสซีเมีย
โรคเลือดจางทาลัสซีเมีย (thalassaemia) เป็นโรคเลือดจางที่มีสาเหตุมาจากมีความผิดปกติทางพันธุกรรม ทำให้มีการสร้างโปรตีนที่เป็นส่วนประกอบสำคัญของเม็ดเลือดผิดปกติ จึงทำให้เม็ดเลือดแดงมีอายุสั้นกว่าปกติ แตกง่าย ถูกทำลายง่าย ผู้ป่วยที่เป็นโรคนี้จึงมีเลือดจางกว่าคนทั่วไป โรคนี้พบได้ทั้งหญิงและชายปริมาณเท่า ๆ กัน ถ่ายทอดมาจากพ่อและแม่ทางพันธุกรรมพบได้ทั่วโลก และพบมากในประเทศไทยด้วยเช่นกัน
พยาธิสรีรวิทยา
ทาลัสซีเมียเกิดจากความผิดปกติทางพันธุกรรมของการสังเคราะห์เฮโมโกลบินที่เกิดจากความเปลี่ยนแปลงในอัตราการสร้างสายโปรตีนโกลบิน ที่มีอัตราการสร้างสายโกลบินชนิดหนึ่งๆ หรือหลายชนิดลดลงจะรบกวนการสร้างเฮโมโกลบินและทำให้เกิดความไม่สมดุลในการสร้างสายโกลบินปกติอื่น
ชนิดและอาการ
ทาลัสซีเมีย แบ่งออกเป็น 2 กลุ่มใหญ่ ได้แก่ แอลฟาทาลัสซีเมีย และ เบต้าทาลัสซีเมีย ซึ่งก็คือ ถ้ามีความผิดปกติของสายแอลฟา ก็เรียกแอลฟาทาลัสซีเมีย และถ้ามีความผิดปกติของสายเบต้าก็เรียกเบต้าทาลัสซีเมีย
แอลฟาทาลัสซีเมีย แอลฟาทาลัสซีเมีย เกิดขึ้นเนื่องจากเฮโมโกลบินในสายแอลฟามีการสร้างผิดปกติ โดยปกติแล้วจะมีแหล่งระบาดอยู่ในแถบตะวันออกเฉียงใต้เป็นหลัก ได้แก่ ไทย จีน ฟิลิปปินส์ และบางส่วนของแอฟริกาตอนใต้
ความผิดปกติเกี่ยวกับการสร้างสายแอลฟา โดยปกติแล้วสายแอลฟา 1 สายจะกำหนดโดยยีน 1 คู่ (2ยีน) ดังนี้
ถ้ามีความผิดปกติเกี่ยวกับยีนในการสร้างสายแอลฟา 1 ยีน จะไม่มีอาการใดๆ แต่จะเป็นพาหะที่ส่งยีนนี้ไปยังลูกหลาน ถ้ามีความผิดปกติเกี่ยวกับยีนในการสร้างสายแอลฟา 2 ยีน จะมีภาวะซีดเพียงเล็กน้อย แต่ไม่จำเป็นต้องได้รับการรักษา ถ้ามีความผิดปกติเกี่ยวกับยีนในการสร้างสายแอลฟา 3 ยีน จะเกิดภาวะซีดได้ตั้งแต่รุนแรงน้อย จนถึงรุนแรงมาก บางครั้งเรียกว่าเฮโมโกลบิน H ซึ่งอาจจำเป็นต้องได้รับเลือด ถ้ามีความผิดปกติเกี่ยวกับยีนในการสร้างสายแอลฟา 4 ยีน จะเสียชีวิตภายในระยะเวลาสั้นๆภายหลังจากเกิดออกมา เรียกว่า เฮโมโกลบินบาร์ต
เบต้าทาลัสซีเมีย เบต้าทาลัสซีเมียจะเกิดขึ้นเมื่อสายเบต้าในเฮโมโกลบินนั้นสร้างไม่สมบูรณ์ ดังนั้นเฮโมโกลบินจึงขนส่งออกซิเจนได้ลดลง  ในเบต้าทาลัสซีเมียสามารถแบ่งออกได้เป็นหลายชนิดย่อย ขึ้นอยู่กับความสมบูรณ์ของยีนในการสร้างสายเบต้า
แหล่งระบาดของเบต้าทาลัสซีเมียได้แก่ เอเชียตะวันออกเฉียงใต้และแถบเมดิเตอเรเนียน
ถ้ามียีนที่สร้างสายเบต้าได้ไม่สมบูรณ์ 1 สาย (จากสายเบต้า 2สาย) อาจจะมีภาวะซีดเพียงเล็กน้อย ซึ่งอาจไม่จำเป็นต้องได้รับการรักษา
ถ้ามียีนที่สร้างสายเบต้าได้ไม่สมบูรณ์ทั้ง 2 สาย (จากสายเบต้าทั้ง2สาย) ภาวะซีดอาจมีความรุนแรงได้ปานกลางถึงมาก ในกรณีนี้เกิดจากได้รับยีนที่ผิดปกติมาจากทั้งพ่อและแม่
ถ้ามีภาวะซีดปานกลาง จำเป็นต้องได้รับเลือดบ่อยๆ โดยปกติแล้วสามารถมีชีวิตได้จนถึงวัยผู้ใหญ่  แต่ถ้ามีภาวะซีดที่รุนแรงมักจะเสียชีวิตก่อนเนื่องจากซีดมาก  ถ้าเป็นรุนแรงอาการมักจะเริ่มต้นตั้งแต่อายุ 6 เดือนแรกหลังเกิด  แต่ถ้าเด็กได้รับเลือดอย่างสม่ำเสมอตั้งแต่แรกเริ่มก็มักจะมีชีวิตอยู่ได้นานมากขึ้น แต่อย่างไรก็ตามก็มักจะเสียชีวิตเนื่องจากอวัยวะต่างๆถูกทำลาย เช่นหัวใจ และตับ
แบบประคับประคอง (Low Transfusion)
เพื่อเพิ่มระดับเฮโมโกลบินไว้ในระดับหนึ่ง ไม่ให้เด็กอ่อนเพลียจากการขาดออกซิเจน ซึ่งจะทำให้เด็กไม่เติบโต
การให้เลือดจนหายซีด (High Transfusion)
ระดับเฮโมโกลบินสูงใกล้เคียงคนปกติ ซึ่งอาจต้องให้เลือดทุกสัปดาห์ 2-3 ครั้ง จนระดับเฮโมโกลบินอยู่ในเกณฑ์ดี และต่อไปจะให้สม่ำเสมอทุก 2-3 สัปดาห์ ภายใต้การควบคุมของแพทย์ ถ้าให้ตั้งแต่อายุน้อยในเด็กที่เป็นชนิดรุนแรง จะป้องกันการเปลี่ยนแปลงของใบหน้าเด็ก เขาจะเติบโตมีรูปร่างแข็งแรงดี หน้าตาดี ตัวไม่เตี้ย ตับและม้ามไม่โต แพทย์จะพิจารณาเป็นรายๆ โดยระมัดระวังผลแทรกซ้อนจากการให้เลือดบ่อยและจะต้องให้ยาขับเหล็ก ซึ่งอาจสะสมได้จากการให้เลือดบ่อยครั้ง
นอกจากการให้เลือดดังกล่าว บางรายที่มีอาการม้ามโตมากจนต้องให้เลือดถี่ๆ จากการที่เม็ดเลือดแดงถูกทำลายในม้ามมาก ต้องตัดม้ามออกแต่จะมีการป้องกันการติดเชื้อที่อาจมีตามมาด้วย
ปลูกถ่ายไขกระดูก
โดยการปลูกถ่ายเซลล์ต้นกำเนิดของเม็ดเลือด ซึ่งนำมาใช้ในประเทศไทยแล้วประสบความสำเร็จ เช่นเดียวกับการปลูกถ่ายไขกระดูก ซึ่งทำสำเร็จในประเทศไทยแล้วหลายราย เด็กๆ ก็เจริญเติบโตปกติเหมือนเด็กธรรมดา โดยหลักการคือ นำไขกระดูกมาจากพี่น้องในพ่อแม่เดียวกัน (ต่างเพศก็ใช้ได้) นำมาตรวจความเหมาะสมทางการแพทย์หลายประการ และดำเนินการช่วยเหลือ
การเปลี่ยนยีน
นอกจากนี้ยังมีเทคโนโลยีทันสมัยล่าสุดคือการเปลี่ยนยีน ซึ่งกำลังดำเนินการวิจัยอยู่
เคาน์ดาวน์ (เกมโชว์)
รายการมีผู้ดำเนินรายการคือ ริชาร์ด ไวต์ลีย์ ยาวนานกว่า 20 ปี จนกระทั่งเขาเสียชีวิตในเดือนมิถุนายน 2548 ซึ่งเดส ไลแนม มารับตำแหน่งต่อจนเขาเกษียณจากรายการในเดือนธันวาคม 2549 และต่อมาแทนที่โดยเดส โอ'คอนเนอร์ เมื่อวันที่ 2 มกราคม 2550 ทั้ง โอ'คอนเนอร์และแครอล วอร์เดอร์แมน เป็นพิธีกรร่วมด้วยกัน จนออกจากรายการไปในเดือนธันวาคม 2551
สโมสรฟุตบอลเมลเบิร์นวิกตอรี
สโมสรฟุตบอลเมลเบิร์นวิกตอรี (Melbourne Victory FC) เป็นสโมสรฟุตบอลในเอ-ลีก ซึ่งเป็นลีกสูงสุดของออสเตรเลีย เป็นสโมสรที่ใหญ่ที่สุดในลีก สนามเหย้าของสโมสรคือ Aami Park ซึ่งตั้งอยู่ในเมลเบิร์น ประเทศออสเตรเลีย
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ สุธี สุขสมกิจ และ สุรัตน์ สุขะ
มะลิก้านแดง
มะลิก้านแดง เป็นพืชพันธุ์พื้นเมืองวงศ์มะลิในเอเชียใต้ คาบสมุทรอาหรับ (โอมาน, ซาอุดีอาระเบีย) ภาคตะวันออกเฉียงเหนือของทวีปแอฟริกา (เอริเทรีย, เอธิโอเปีย, จิบูตี, โซมาเลีย, ซูดาน) ทะเลสาบแอฟริกัน (เคนยา, ยูกันดา, รวันดา) มณฑลยูนนานและมณฑลเสฉวนของประเทศจีน มีการปลูกและใช้กันอย่างแพร่หลายในประเทศกินี, ประเทศมัลดีฟส์, ประเทศมอริเชียส, เรอูนียง, เกาะชวา, หมู่เกาะคุก, รัฐเชียปัส, ลาตินอเมริกาและแถบทะเลแคริบเบียน
ลักษณะทางพฤกษศาสตร์
ไม้พุ่มเลื้อย กิ่งก้านสีเขียว มีใบประกอบแบบขนนก ช่อใบออกตรงข้ามเป็นคู่ ก้านใบแผ่ออกเป็นครีบแคบๆ ใบย่อยมี 5-9 ใบ รูปรีแกมสี่เหลี่ยมขนมเปียกปูน ใบย่อยปลายก้าน มีขนาดใหญ่ที่สุด ขนาดกว้าง 1-1.5 ซม. ยาว 2.5-3.5 ซม. ดอก สีขาวแกมม่วง ด้านหลังกลีบมีสีชมพูอมม่วง ออกเป็นช่อที่ปลายกิ่ง หรือกิ่งด้านข้าง ช่อดอกไม่แน่น กลีบรองดอกสีเขียว 5 กลีบ รูปขอบขนานแคบปลายแหลม กลีบดอกตอนโคนเชื่อมติดกันเป็นหลอด ยาว 2-2.5 ซม. ตอนปลายแยกเป็น 5 กลีบ
ร่างรัฐบัญญัติคุ้มครองไอพี
ร่างรัฐบัญญัติคุ้มครองไอพี (PROTECT IP Act) ย่อมาจาก '''ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011 (Preventing Real Online Threats to Economic Creativity and Theft of Intellectual Property Act of 2011) หรือนิยมย่อว่า พีพา (PIPA) และรหัสว่า ร่างรัฐบัญญัติของวุฒิสภาที่ 968 (Senate Bill 968) หรือ ว. 968''' (S. 968) เป็นร่างรัฐบัญญัติที่ แพทริก เลฮี (Patrick Leahy) สมาชิกวุฒิสภาแห่งสหรัฐอเมริกา เสนอเมื่อวันที่ 12 พฤษภาคม 2554 พร้อมด้วยเพื่อนสมาชิกอีกสิบเอ็ดคน โดยนำเอาร่างรัฐบัญญัติต่อสู้การละเมิดสิทธิและการปลอมแปลงในโลกออนไลน์ (Combating Online Infringement and Counterfeits Act) ที่ตกไปเมื่อปีก่อน ขึ้นมาปัดฝุ่น และในเวลาเดียวกัน สมาชิกสภาผู้แทนราษฎรก็เสนอร่างรัฐบัญญัติเนื้อหาคล้ายคลึงกัน คือ ร่างรัฐบัญญัติหยุดยั้งการละเมิดลิขสิทธิ์ออนไลน์ (Stop Online Piracy Act) โดยร่างรัฐบัญญัติทั้งสองกำลังอยู่ระหว่างการพิจารณาของรัฐสภา และจะได้ลงมติรับรองกันในวันที่ 24 มกราคม 2555
อาณาจักรโคกูรยอใหม่
อาณาจักรโคกูรยอใหม่ หรือ แคว้นแทบง (ค.ศ. 901 - ค.ศ. 918) เป็นหนึ่งในสามอาณาจักรหลังของเกาหลีซึ่งประกอบไปด้วยอาณาจักรแพ็กเจใหม่ อาณาจักรรวมชิลลา และราชอาณาจักรโคกูรยอใหม่ได้รับการสถาปนาโดยพระเจ้ากุง เย ในปี ค.ศ. 901 และหลังจากพระเจ้ากุงเยถูกสำเร็จโทษ วังกอนจึงขึ้นเป็นกษัตริย์องค์ต่อมาในปี ค.ศ. 935 ภายหลังวังกอนสามารถโจมตีอาณาจักรแพ็กเจใหม่และอาณาจักรรวมชิลลา ได้จึงรวมแผ่นดินแล้วเปลี่ยนชื่อเป็นอาณาจักรโครยอ แล้วเปลี่ยนพระนามเป็นพระเจ้าแทโจ
พระนางพรหมจารีและพระกุมารกับนักบุญอันนา (มาซัชโช)
ดูบทความหลักที่ แม่พระและพระกุมาร
พระนางพรหมจารีและพระกุมารกับนักบุญอันนา (Virgin and Child with St. Anne หรือ Sant'Anna Metterza) เป็นจิตรกรรมแผงที่เขียนโดยมาซัชชีโอจิตรกรยุคฟื้นฟูศิลปวิทยาชาวอิตาลี ที่ปัจจุบันตั้งแสดงอยู่ที่พิพิธภัณฑ์อุฟฟิซิที่เมืองฟลอเรนซ์ในประเทศอิตาลี
แม่พระและพระกุมารเป็นงานชิ้นแรกชิ้นหนึ่งของมาซัชชีโอ ทูตสวรรค์ที่บอบบางและใช้สีอ่อนเป็นลักษณะการเขียนของสมัยกอธิคของมาโซลีโน ทูตสวรรค์ทางด้านบนขวาเป็นของมาซัชชีโอ ส่วนนักบุญอันนาที่จางลงไปทำให้สันนิษฐานได้ยาก แต่มือที่ดูเหมือนจะสำรวจความลึกของช่องว่างในภาพอาจจะเป็นความคิดของมาซัชชีโอ ภาพ “พระนางพรหมจารีและพระกุมารกับนักบุญอันนา” เป็นงานเขียนสำหรับโบสถ์ซันอัมโบรจิโอในฟลอเร็นซ์ ตามที่จอร์โจ วาซาริกล่าวว่เป็นภาพที่ตั้งภายในประตูชาเปลที่นำไปสู่ห้องของชี
รูปพระกุมารเป็นภาพเด็กที่ดูเหมือนจริงซึ่งต่างจากรูปเด็กสมัยกอธิคที่แข็งกว่า ภาพเขียนนี้เป็นภาพเขียนแรกๆ ที่แสดงให้เห็นถึงผลของแสงธรรมชาติที่ส่องลงมากระทบตัวแบบซึ่งเป็นสิ่งที่ทำให้มาซาชิโอแตกต่างจากจิตรกรอื่นและเป็นสิ่งที่มีอิทธิพลต่อการเขียนภาพแบบยุคฟื้นฟูศิลปวิทยาต่อมา
วิกิพีเดียภาษาลัตเวีย
วิกิพีเดียภาษาลัตเวีย (Vikipēdija latviešu valodā, ) เป็นสารานุกรมวิกิพีเดียที่จัดทำขึ้นในภาษาลัตเวีย สร้างขึ้นเมื่อวันที่ 6 มิถุนายน ค.ศ. 2003  ปัจจุบันมีบทความทั้งหมดมากกว่า 0 บทความ ถือเป็นวิกิพีเดียกลุ่มภาษาบอลต์ที่มีบทความมากเป็นอันดับ 2
ณ เดือนกุมภาพันธ์ ค.ศ. 2021 วิกิพีเดียภาษาลัตเวียเป็นหน้าวิกิพีเดียที่มีผู้เข้าชมมากที่สุดในประเทศลัตเวีย รองลงมาถือวิกิพีเดียภาษารัสเซียและวิกิพีเดียภาษาอังกฤษ
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- เป็นซีรีส์ไลต์โนเวลญี่ปุ่น เขียนโดยมิกุ และวาดภาพประกอบโดยเรน คูวาชิมะ เริ่มเผยแพร่ในฐานะเว็บโนเวลในเว็บไซต์คากูโมยุในเดือนมีนาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์ฟูจิมิโชโบะ ตีพิมพ์เป็นหนังสือไลต์โนเวลในเครือฟูจิมิแฟนตาเซียบุงโกะตั้งแต่เดือนธันวาคม พ.ศ. 2561 ถึงเล่มที่ 13
มังงะดัดแปลงวาดภาพโดยคาซูโอมิ มินาโตงาวะ เผยแพร่ในเว็บไซต์เด็งเงกิเพลย์สเตชันคอมิกเว็บของสำนักพิมพ์เอสกีเมเดียเวิกส์ตั้งแต่เดือนธันวาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 4 ในเดือนธันวาคม พ.ศ. 2565 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอมิลเพนเซ ออกอากาศตั้งแต่เดือนเมษายนถึงมิถุนายน พ.ศ. 2566
ปรีชา มุสิกุล
ประวัติ
นายแพทย์ ปรีชา มุสิกุล เกิดเมื่อวันที่ 1 เมษายน พ.ศ. 2480 ที่อำเภอสามพราน จังหวัดนครปฐม  เป็นบุตรของนายฟื้น  กับ นางวาสนา มุสิกุล สำเร็จการศึกษาชั้นประถมศึกษา จากโรงเรียนพระปฐมวิทยาลัย ชั้นมัธยมศึกษาจากโรงเรียนเตรียมอุดมศึกษา จากนั้นได้เข้าศึกษาจนสำเร็จปริญญาแพทยศาสตรบัณฑิต จากมหาวิทยาลัยแพทยศาสตร์ ประกาศนียบัตรชั้นสูง สาขาอายุรศาสตร์เขตร้อนและสุขวิทยา จากมหาวิทยาลัยแพทย์ศาสตร์ และปริญญาโท รัฐประศาสนศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
งานการเมือง
นายแพทย์ ปรีชา มุสิกุล เคยรับราชการในตำแหน่งนายแพทย์ ประจำโรงพยาบาลกำแพงเพชร ต่อมาได้ลาออกจากราชการเพื่อเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร จังหวัดกำแพงเพชร ในการเลือกตั้ง พ.ศ. 2518 และได้รับเลือกตั้งเรื่อยมา
ในปี พ.ศ. 2519 ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในรัฐบาลของนายชวน หลีกภัย
กระทั่งวันพุธที่ 5 กุมภาพันธ์ พ.ศ. 2563 นายปรีชาได้ยื่นหนังสือลาออกจากการเป็นสมาชิก พรรคประชาธิปัตย์ ต่อนาย จุรินทร์ ลักษณวิศิษฎ์ หัวหน้าพรรคและได้ทำสำเนาหนังสือลาออกส่งให้ พันตำรวจเอก จรุงวิทย์ ภุมมา เลขาธิการ กกต. ในฐานะนายทะเบียนพรรคการเมืองด้วย โดยให้มีผลทันที กระทั่งในปี 2565 เขาได้เข้าร่วมงานกับพรรครวมไทยสร้างชาติ โดยการนำของ พีระพันธุ์ สาลีรัฐวิภาค
สาธารณรัฐประชาธิปไตยคองโกในพาราลิมปิกฤดูร้อน 2020
ประเทศสาธารณรัฐประชาธิปไตยคองโก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศสาธารณรัฐประชาธิปไตยคองโกได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
รายชื่อผู้บัญชาการทหารอากาศไทย
รายนามผู้บัญชาการทหารอากาศไทย ตั้งแต่อดีตจนถึงปัจจุบัน
กองทัพมาเลเซีย
กองทัพมาเลเซีย (Malaysian Armed Forces Angkatan Tentera Malaysia-ATM) เป็นกองทัพของสหพันธรัฐมาเลเซีย สังกัดกระทรวงกลาโหม ประกอบด้วยสามเหล่าทัพคือ กองทัพบก, กองทัพอากาศ, กองทัพเรือ และ กองกำลังกึ่งทหาร
ช่วงการปลดแอก
ในช่วงของการปลดแอกในปี พ.ศ. 2500 กองทัพมาลายาและกองกำลังของเครือจักรภพแห่งชาติได้ถูกว่าจ้างเป็นการฉุกเฉิน จากการก่อความไม่สงบของลัทธิคอมมิวนิสต์ ซึ่งนำโดย ชิน เผง หัวหน้าพรรคคอมมิวนิสต์มาลายา กลุ่มของคอมมิวนิสต์ในมลายาขณะนั้นได้รับการสนับสนุนจากจีน จากการเป็นปลดแอกของมาลายาทำให้พื้นที่ในการก่อความไม่สงบลดลง จนกระทั่งปี พ.ศ. 2503 ชิน เผง จึงได้สั่งยุติการสู้รบ
3 ปีภายหลังวิกฤติการณ์มาลายา มาลายา, สิงคโปร์, ซาราวัก และ บอร์เนียวเหนือ ได้ถูกรวมกันเป็น "สหพันธรัฐมาเลเซีย" ซึ่งถูกต่อต้านทางการทหารอย่างยิ่งจากนายซูการ์โน ประธานาธิบดีอินโดนีเซียในขณะนั้น การเผชิญหน้าได้เกิดขึ้นในป่าของเกาะบอร์เนียว แต่ก็ยังถือเป็นความขัดแย้งระดับต่ำ ต่อมากองทัพมาเลเซียได้รับความช่วยเหลืออีกครั้งจากเครือจักรภพแห่งชาติ ในปี พ.ศ. 2509 ซึ่งซูการ์โนถูกโค่นล้มและความขัดแย้งถือเป็นที่สิ้นสุด
ฟอลคอน (ตัวละคร)
ฟอลคอน (Falcon) หรือแซมมวลเอล โทมัส วิลสัน (Samuel Thomas Wilson) ปรากฏตัวครั้งแรกในกัปตันอเมริกาเล่มที่117 กันยายน ปี1969 เขาเป็นฮีโร่แอฟริกัน-อเมริกาคนแรกของการ์ตูนกระแสหลัก แถมชื่อก็ไม่ต้องมีคำว่าแบล็คมาตอกย้ำอีกด้วย
ประวัติ
แซม วิลสันเขาอาศัยอยู่ในฮาเลม นิวยอร์ก ซึ่งเขานั้นเลี้ยงเหยี่ยวไว้หนึ่งตัวชื่อว่าเรดวิง และฝึกมันจนเขานั้นสามารถสื่อสารกับมันได้เหมือนกับการคุยกับมนุษย์ด้วยกันเอง
เริ่มต้น
มีอยู่วันหนึ่งเขาได้รับงานงานหนึ่ง โดยงานที่เขารับมานั้นคือการใช้เหยี่ยวไปล่าสัตว์บนเกาะแห่งหนึ่ง และเมื่อเขามาถึงเกาะนั้นปรากฏว่า คนที่จ้างเขานั้นคือเรดสกัลล์ผู้บัญชาการไฮดราแห่งนาซี โดยเขามีจุดมุ่งหมายในการที่จะใช้คนในเกาะเป็นทาส ทำให้เขานั้นรวบรวมชาวเกาะทั้งหลายเพื่อต่อต้านเรดสกัลล์ เขาได้ทำการฝึกฝนชาวเกาะโดยมีสตีฟ โรเจอร์สหรือกัปตันอเมริกาให้ความช่วยเหลือ ซึ่งสตีฟนั้นให้แซมสร้างชุดฮีโร่ขึ้นเพื่อใช้ให้มันเป็นแรงบรรดาลใจให้ชาวเกาะและนั้นทำให้เขาทำชุดฮีโร่ของเขา โดยใช้เหยี่ยวเป็นแรงบัลดาลใจ ซึ่งชุดของเขานั้นมีเป็นชุดสีแดง,มีปีกและใช้ชื่อว่าฟอลคอน ต่อมาสตีฟและฟอลคอนได้ร่วมกันเป็นคู่หูคอยปราบอธรรม และภายหลังเขาก็ได้รับปีกใหม่ซึ่งทำจากไวเบรเนียมบินได้จากแบล็ค แพนเทอร์
กัปตันอเมริกาคนใหม่
หลังจากที่สตีฟ โรเจอร์สูญเสียพลังซูเปอร์โซลเยอร์ เขาก็ได้กลายเป็นคนแก่,เสื่อมชราตามอายุขัยที่แท้จริง สตีฟได้มอบโล่และตำแหน่งกัปตันอเมริกาให้กับแซมในปีค.ศ. 2014 ปัจจุบันแซมก็ยังคงดำรงตำแหน่งนี้อยู่จนกว่าสตีฟจะกลับมาเป็นแคปอีกครั้ง
โรงพยาบาลลำพูน
โรงพยาบาลลำพูน เป็นโรงพยาบาลทั่วไปประจำจังหวัดลำพูน ขนาด 411 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ตำบลต้นธง อำเภอเมืองลำพูน จังหวัดลำพูน และตั้งแต่ปีการศึกษา 2567 เป็นต้นไปจะทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ
โรงพยาบาลลำพูน เริ่มมีแนวความคิดในการก่อตั้งเมื่อปี พ.ศ. 2495 ตามนโยบายของรัฐบาลให้มีการสร้างโรงพยาบาลเพื่อให้บริการแก่ประชาชนทุกจังหวัด ต่อมาในปี พ.ศ. 2496 จึงได้มีการก่อสร้างอาคารหลังแรกของโรงพยาบาล ประกอบด้วย ห้องตรวจโรค ห้องผ่าตัด และห้องพักผู้ป่วยขนาด 10 เตียง มีแพทย์ประจำ 2 คน บนเนื้อที่ 35-2-72 ไร่ เปิดดำเนินการตั้งแต่วันที่ 24 มิถุนายน พ.ศ. 2497
ปัจจุบันโรงพยาบาลลำพูน มีจำนวนเตียง 433 เตียง แพทย์ 82 คน ทันตแพทย์ 17 คน เภสัชกร 31 คน พยาบาลวิชาชีพ 434 คน และบุคลากรอื่นๆกว่า 1,300 คน
วัดทุ่งเศรษฐี (จังหวัดสมุทรสงคราม)
วัดทุ่งเศรษฐี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
วัดทุ่งเศรษฐี เดิมชื่อ วัดทุ่ง เป็นวัดร้างมากกว่า 200 ปี เพราะถูกพม่าเผา น่าจะมีผู้คนอพยพหนีภัยมาหลบอาศัยอยู่ เพราะหน้าวัดมีคลองชื่อว่า คลองวัดทุ่ง ต่อมาได้ก่อตั้งเป็นสำนักสงฆ์ในพื้นที่เดิม และได้รับอนุญาตจัดตั้งเป็นวัด แล้วใช้ชื่อว่า "วัดทุ่งเศรษฐี" เป็นวัดลำดับที่ 110 ของจังหวัดสมุทรสงคราม มีพระครูสังฆรักษ์วิทยา ญาณธมโม เป็นเจ้าอาวาสตั้งแต่ พ.ศ. 2539 โดยมีหลวงพ่อแดง นันทิโย แดงแห่งวัดอินทรารามได้เข้ามาบุกเบิกจัดทำเป็นสถานที่ปฏิบัติธรรมและสร้างวัดแบบสวนป่า ตั้งเป็นวัดเมื่อวันที่ 28 พฤษภาคม พ.ศ. 2546 ได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 ได้เปลี่ยนชื่อชื่อวัดทุ่ง มาเป็น "วัดทุ่งเศรษฐี" เพื่อความเป็นสิริมงคล
อุโบสถแบบเรียบง่าย โดยใช้แบบจากอุโบสถวัดพระราม ๙ กาญจนาภิเษก สิ่งศักดิ์สิทธิ์ประจำวัดคือ พระสีวลี เนื้อปูนปั้น ความสูงประมาณ 180 เซนติเมตร เดิมทีประดิษฐานอยู่ที่วัดอินทาราม
ซินเหียนเอ๋ง
ซินเหียนเอ๋ง หรือชื่อภาษาจีนกลางว่า ซิน เซี่ยงยิง (ค.ศ. 191–269) เป็นหญิงสูงศักดิ์ ชนชั้นสูง และที่ปรึกษาชาวจีนที่มีชีวิตในสมัยสามก๊ก เธอเป็นลูกสาวของซินผี ขุนนางรัฐวุยก๊ก ข้อมูลทางประวัติศาสตร์แหล่งเดียวเกี่ยวกับชีวิตของเธอมาจากชีวประวัติที่บันทึกโดยเซี่ยโหฺว จ้าน (夏侯湛) หลานชายฝ่ายแม่ที่เป็นนักวิชาการที่มีชื่อเสียงและข้าราชการในสมัยราชวงศ์จิ้น เธอเป็นที่รู้จักจากการให้คำแนะนำแก่สมาชิกครอบครัวและญาติของเธอในเหตุการณ์สำคัญของประวัติศาสตร์วุยก๊ก เช่น อุบัติการณ์สุสานโกเบงเหลง และกบฏจงโฮย
ในหนังสือสามก๊กฉบับเจ้าพระยาพระคลัง (หน) เธอปรากฏตัวในตอนที่ 79 ซึ่งเป็นตอนท้าย ๆ ของเรื่อง ตัวละครหลัก ๆ อย่าง โจโฉ เล่าปี่ ขงเบ้ง ก็ล้มตายไปแล้ว ส่วนสุมาอี้ก็กำลังจะทำรัฐประหารยึดอำนาจโจซอง เริ่มก้าวขึ้นสู้อำนาจอย่างเต็มตัว ส่วนซินเหียนเอ๋ง ก็โผล่มาแค่ไม่กี่บรรทัด จึงไม่ค่อยมีใครรู้จักนางมากนัก
ประวัติ
ซินเหียนเอ๋ง (ค.ศ.191–269) เป็นชาวเมืองหยางไช่ ตำบลหยิ่งชวน ลูกสาวของซินผี ขุนนางวุยก๊กของโจโฉแห่งยุคสามก๊ก เป็นพี่สาวของซินเป นายทหารในสังกัดของโจซอง
ซินเหียนเอ๋ง มีสติปัญญาในการอ่านเขียน ผิดแปลกจากสตรีทั่วไปในยุคนั้น ครั้นเมื่ออายุได้ 16 ปี ก็แต่งงานกับเอียวตันชาวเมืองไท่ซาน
ในปี ค.ศ.217 โจโฉแต่งตั้งโจผีเป็นรัชทายาท ซินผีจึงเล่าให้ซินเหียนเอ๋งฟังว่า โจผีมีความยินดีเป็นอันมาก แต่ทว่านางซินเหียนเอ๋งกลับกล่าวว่า โจผีควรจะต้องเสียใจมากกว่า เพราะในอนาคตเขาจะต้องแบกรับภารกิจอันหนักหนาสาหัสต่อจากบิดา ซึ่งก็เป็นความจริงเพราะในยุคของโจผี บ้านเมืองไม่ได้มีความเจริญก้าวหน้าแต่อย่างใด
ห้ามสุมาอี้ออกรบ
ในปี ค.ศ.234 ขงเบ้งยกทัพมารบกับสุมาอี้ที่ทุ่งอู่จั้งหยวน แต่สุมาอี้ไม่ยอมออกรบ ขงเบ้งจึงส่งเสื้อชั้นในสตรีให้สุมาอี้ เพื่อหวังยั่วยุให้ออกรบ สุมาอี้จึงเขียนจดหมายขอพระบรมราชานุญาตจากพระเจ้าโจยอย ขอยกทัพออกจากค่ายไปตีขงเบ้ง ซินผีรู้ข่าวก็ไปเล่าให้ลูกสาวฟัง นางซินเหียนเอ๋งจึงกล่าวอย่างจริงจังและขึงขังว่า
ซินผีได้ฟังลูกสาวว่าดังนี้ ก็นำความไปกราบทูลพระเจ้าโจยอย ให้ทรงห้ามมิให้สุมาอี้ยกทัพตามคำขอ และให้ตั้งรับอยู่ในค่ายอย่างมั่นคง ซึ่งปรากฏว่าในเวลาไม่กี่เดือนต่อมา ขงเบ้งก็ป่วยตายและทหารจ๊กก็จำต้องยกทัพกลับ
หากครั้งนั้นสุมาอี้ออกรบ คนที่ตายก่อน อาจไม่ใช่ขงเบ้ง...
จงโฮยจะกบฏ
ซินเหียนเอ๋ง เป็นป้าของเอียวเก๋า ยอดขุนพลคนหนึ่งในช่วงท้ายยุคสามก๊ก นางเฝ้าอบรมสั่งสอนหลานชายตั้งแต่ยังเล็ก และเมื่อเติบใหญ่เข้ารับราชการก็คอยเตือนว่าอย่าไปสนิทชิดเชื้อกับจงโฮย แม่ทัพใหญ่ฝ่ายวุย เพราะคนผู้นี้มีนิสัยละโมบโลภมาก ทะเยอทะยาน ภายภาคหน้าจะก่อกบฏ
ต่อมาในปี ค.ศ.264 หลังจากที่วุยก๊กตีจ๊กก๊กจนล่มสลายแล้ว จงโฮยตั้งตนเป็นใหญ่และก่อกบฏ ตรงตามคำของซินเหียนเอ๋งว่า
ช่วยน้องให้รอดตาย
ในหนังสือสามก๊กฉบับเจ้าพระยาพระคลัง(หน) ซินเหียนเอ๋ง มีบทบาทสั้น ๆ อยู่ในตอนที่ 79 โดยนางได้เตือนน้องชาย ซินเป ไม่ให้ละทิ้งโจซองแม้สุมาอี้จะทำรัฐประหารยึดอำนาจจากโจซองมาได้สำเร็จว่า
ซึ่งในหนังสือสามก๊ก ได้บรรยายคำพูดของซินเหียนเอ๋งไว้ว่า
ซินเปเชื่อคำพี่สาว และหนีออกจากค่ายไปหาโจซอง ซึ่งในเวลาต่อมา แม้นว่าสุมาอี้ปราบโจซองและสังหารพรรคพวกมากมาย แต่กลับไว้ชีวิตแก่ซินเป ทั้งยังให้รับราชการตามเดิม เพราะเห็นว่ามีความซื่อสัตย์จงรักภักดีต่อผู้เป็นนาย สมควรแก่การยกย่อง
ซินเปจึงรอดตาย เพราะคำแนะนำของพี่สาว
สิบสามชีวิต
สิบสามชีวิต เป็น ภาพยนตร์ชีวประวัติ ดราม่า เอาตัวรอด ที่กำลังจะมาถึง จากการกำกับของ รอน ฮาวเวิร์ด นำแสดงโดย วิกโก มอร์เทนเซน โคลิน ฟาร์เรล และ โจล เอ็กเกอร์ตัน ร่วมด้วยนักแสดงไทยนำโดย ศุกลวัฒน์ คณารศ ภพธร สุนทรญาณกิจ ธีรภัทร์ สัจจกุล และ ธีรดนย์ ศุภพันธุ์ภิญโญ
มีกำหนดออกฉายในสหรัฐอเมริกาในวันที่ 29 กรกฎาคม ค.ศ. 2022 โดย United Artist Releasing ก่อนออกฉายทางแอมะซอน ไพรม์ วิดีโอ ในวันที่ 5 สิงหาคม ปีเดียวกัน
หลักฐาน
ภาพยนตร์บันทึกเหตุการณ์ของ ปฏิบัติการค้นหาและกู้ภัยถ้ำหลวง ที่เห็นทีมฟุตบอลเยาวชนและโค้ชของพวกเขาติดอยู่ในถ้ำเป็นระยะเวลา 18 วัน
งานสร้าง
ได้มีประกาศเมื่อเดือนเมษายน ปี พ.ศ. 2563 ว่า รอน ฮาวเวิร์ด คือผู้กำกับภาพยนตร์เรื่องนี้ กับ วิลเลียม นิโคลสัน คือผู้เขียนบทภาพยนตร์ เมโทร-โกลด์วิน-เมเยอร์ หรือ เอ็มจีเอ็ม ได้รับสิทธิ์ในการถ่ายภาพยนตร์ในเดือนถัดมา ในเดือนมีนาคม ปี พ.ศ. 2564 วิกโก มอร์เทนเซน โคลิน ฟาร์เรล และ โจล เอ็กเกอร์ตัน ได้ประกาศแสดงในภาพยนตร์เรื่องนี้
เริ่มถ่ายทำวันที่ 29 มีนาคม ปี พ.ศ. 2564 ในออสเตรเลีย นอกจากนี้ยังถ่ายทำในประเทศไทย เพิ่มเติมโดย  มีแผนฉายแบบจำกัดโรงภาพยนตร์ในสหรัฐอเมริกา วันที่ 29 กรกฎาคม ปี พ.ศ. 2565 ก่อนจะไปฉายทาง streaming video ผ่านค่าย amazon วันที่ 5 สิงหาคม ปีเดียวกัน
คณะกรรมการโอลิมปิกแห่งชาติสาธารณรัฐประชาธิปไตยเยอรมนี
คณะกรรมการโอลิมปิกแห่งชาติสาธารณรัฐประชาธิปไตยเยอรมนี (National Olympic Committee of the GDR; Nationales Olympisches Komitee der DDR) เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศ เยอรมนีตะวันออกในคณะกรรมการโอลิมปิกสากล คณะกรรมการโอลิมปิกแห่งชาติสาธารณรัฐประชาธิปไตยเยอรมนีมีหน้าที่จัดการดูแลตัวแทนของเยอรมนีตะวันออกในการแข่งขันกีฬาโอลิมปิกฤดูร้อน และ ฤดูหนาว
คณะกรรมการโอลิมปิกเชโกสโลวาเกีย
คณะกรรมการโอลิมปิกเชโกสโลวาเกีย (Czechoslovak Olympic Committee; Czech และ Československý olympijský výbor; ČSOV) เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศเชโกสโลวาเกียในคณะกรรมการโอลิมปิกสากล ČSOV ได้ดูแลจัดการผู้แทนของเชโกสโลวาเกียในการแข่งขันกีฬาโอลิมปิกฤดูร้อน และ ฤดูหนาว
ซีเกมส์ 1993
กีฬาซีเกมส์ 1993 ถือได้ว่าเป็นการจัดการแข่งขันกีฬาซีเกมส์ ครั้งที่ 17 โดยมี ประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 12 มิถุนายน ถึง 20 มิถุนายน พ.ศ. 2536 นับเป็นการจัดการแข่งขันกีฬาซีเกมส์ ครั้งที่ 3 ของประเทศสิงคโปร์
ชนิดกีฬา
•
สัตว์นำโชค
เป็นสิงโตชื่อ สิงห์ มีลักษณะที่หัวของสิงโตเป็นรูปหัวใจ สื่อการเป็นเจ้าภาพที่ต้อนรับแขกด้วยน้ำใจ
เฮลวิกแห่งชเลสวิช
เฮลวิกแห่งชเลสวิช (มีความเข้าใจผิดพลาดว่ามีพระนามว่า เฮดวิก (Hedwig); ไม่ปรากฎหลักฐาน - 1374) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าวัลเดมาร์ที่ 4 แห่งเดนมาร์ก และเป็นพระราชมารดาในสมเด็จพระราชินีนาถมาร์เกรเธอที่ 1 แห่งเดนมาร์ก
พระชนม์ชีพ
เฮลวิกเป็นธิดาในอีริคที่ 2 ดยุกแห่งชเลสวิกกับอเดเลดแห่งฮ็อลชไตน์-เรนส์บวร์ค และเป็นน้องสาวในวัลเดมาร์ที่ 5 ดยุกแห่งชเลสวิช ปีที่ประสูติของเฮลวิกนั้นไม่ปรากฎหลักฐาน แต่บิดาของเฮลวิกและพี่ชายเสียชีวิตในปีค.ศ. 1325 ดังนั้นมีการประมาณว่าพระนางอาจประสูติในปีค.ศ. 1320
มีเรื่องราวบันทึกถึงสมเด็จพระราชินีเฮลวิกเป็นจำนวนน้อย พระนางไม่ได้รับการกล่าวถึงในบทบาททางการเมือง หรือ บทบาทส่วนพระองค์ด้านใดๆ เลย เช่น พระนางควรได้รับการแต่งตั้งเป็นผู้สำเร็จราชการแทนพระองค์ในช่วงที่กษัตริย์วัลเดมาร์เสด็จไปแสวงบุญในปีค.ศ. 1346 แต่ไม่มีหลักฐานว่าพระนางทรงได้รับตำแหน่งนี้ จนกระทั่งทรงมีพระประสูติกาลเจ้าหญิงมาร์เกรเธอแห่งเดนมาร์กในปีค.ศ. 1353 พระนางได้รับการบันทึกว่าประทับร่วมกับกษัตริย์วัลเดมาร์ แต่หลังจากนั้นก็ไม่มีหลักฐานบันทึกว่าพระนางประทับเคียงข้างราชบัลลังก์ของพระสวามีต่อไป
มีทฤษฎีดั้งเดิมระบุว่ากษัตริย์วัลเดมาร์ทรงละทิ้งสมเด็จพระราชินีเฮลวิก และสั่งคุมขังพระนางพร้อมครอบครัวที่ปราสาทซือบอร์กด้วยข้อหาคบชู้สู่ชาย ทฤษฎีนี้มีที่มาจากดนตรีโฟล์กโบราณ ซึ่งบรรยายว่าสมเด็จพระราชินีมีความสัมพันธ์อื้อฉาวกับอัศวิน เรื่องราวนี้ไม่ได้รับการยอมรับ มีทฤษฎีอื่นอ้างว่า สมเด็จพระราชินีเฮลวิกทรงขอแยกประทับกับกษัตริย์วัลเดมาร์ เนื่องจากกษัตริย์ทรงมีพระสนมชื่อ โทเว และทำให้พระนางเฮลวิกย้ายไปประทับในโบสถ์เอสรัม ในปีค.ศ. 1355 ไม่มีทฤษฎีใดๆ ได้รับการยืนยันอย่างเป็นทางการ และเหตุการแยกกันอยู่ของกษัตริย์และพระราชินียังคงเป็นปริศนา
สมเด็จพระราชินีเฮลวิกแยกไปประทับที่โบสถ์เอสรัมจนกระทั่งสิ้นพระชนม์ราวปีค.ศ. 1374 พระนางทรงดำรงเป็นแม่ชี ซึ่งบันทึกโดยบาทหลวงว่าทรงเป็น "famula nostra" (ผู้รับใช้ของเรา; 'our servant') พระศพของพระราชินีได้รับการฝังที่โบสถ์แห่งนี้ ซึ่งทรงนำของกำนัลและทรัพย์สินของราชวงศ์ถวายโบสถ์ หนึ่งปีหลังจากพระนางสิ้นพระชนม์ กษัตริย์ก็เสด็จสวรรคต และพระนางมาร์เกรเธอ พระราชิธิดาของพระองค์ได้เป็นผู้สำเร็จราชการแห่งเดนมาร์ก ในปีค.ศ. 1377 สมเด็จพระราชินีนาถมาร์เกรเธอที่ 1 ประสบความสำเร็จในการกราบทูลขอสมเด็จพระสันตะปาปาให้มีพระอนุญาตให้ทำพิธีฝังพระศพพระราชมารดาใหม่ที่โบสถ์ซอรือ แต่ถึงกระนั้นแผนการนี้ก็ไม่ได้ถูกดำเนินการ
พระโอรส-ธิดา
กษัตริย์วัลเดมาร์ที่ 4 และพระราชินีเฮลวิกทรงมีพระโอรสธิดาร่วมกัน ดังนี้
อ้างอิง
1374
จักรมณฑ์ ผาสุกวนิช
จักรมณฑ์ ผาสุกวนิช กรรมการกฤษฎีกา เป็นอดีตรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงอุตสาหกรรม อดีตประธานกรรมการธนาคารซีไอเอ็มบีไทย
ประวัติ
จักรมณฑ์ ผาสุกวนิช เกิดเมื่อวันที่ 15 กุมภาพันธ์ พ.ศ. 2491 เป็นบุตรของนายจรูญ ผาสุกวนิช กับนางมาลี ผาสุกวนิช สำเร็จการศึกษาปริญญาตรี ด้านเศรษฐศาสตร์ จากจุฬาลงกรณ์มหาวิทยาลัย และปริญญาโท ด้านเศรษฐศาสตร์ จากมหาวิทยาลัยแคลิฟอร์เนียสเตท ประเทศสหรัฐอเมริกา
การทำงาน
จักรมณฑ์ ผาสุกวนิช เคยดำรงตำแหน่งผู้ช่วยเลขาธิการคณะกรรมการส่งเสริมการลงทุน และเป็นรองเลขาธิการคณะกรรมการส่งเสริมการลงทุน ในปี พ.ศ. 2538 จากนั้นได้รับแต่งตั้งเป็นเลขาธิการคณะกรรมการส่งเสริมการลงทุน ในปี พ.ศ. 2544 ในช่วงรัฐบาลพันตำรวจโท ทักษิณ ชินวัตร และย้ายไปดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ ในปีถัดมา จากนั้นจึงได้ดำรงตำแหน่งปลัดกระทรวงอุตสาหกรรม หลังเกษียณอายุราชการเขาได้รับแต่งตั้งให้ดำรงตำแหน่งประธานกรรมการธนาคารซีไอเอ็มบีไทย และเป็นประธานบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน)
ในทางการเมือง นายจักรมณฑ์ เคยเข้าร่วมกิจกรรมทางการเมืองกับกลุ่ม กปปส. โดยขึ้นปราศัยบนเวทีเมื่อวันที่ 1 กุมภาพันธ์ พ.ศ. 2557 และในปีเดียวกัน เขาได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา
มิสเตอร์ บีนฉบับการ์ตูนแอนนิเมชัน
มิสเตอร์ บีนฉบับการ์ตูนแอนนิเมชัน (อังกฤษ: Mr Bean: The Animated Series) เป็นรายการการ์ตูนของประเทศอังกฤษ ออกอากาศเมื่อวันที่ 25 มกราคม ค.ศ. 2002 ถึง 30 พฤษภาคม ค.ศ. 2003 มีตอนทั้งหมด 52 ตอน (ฉายวันละ 2 ตอน เป็น 26 ตอน)
หอศิลป์อุฟฟีซี
หอศิลป์อุฟฟิซิ (ภาษาอิตาลี: Galleria degli Uffizi) เป็นพิพิธภัณฑ์ที่ตั้งอยู่ที่เมืองฟลอเรนซ์ในประเทศอิตาลี “หอศิลป์อุฟฟิซิ” เป็นพิพิธภัณฑ์ที่เก่าที่สุดและมีชื่อเสียงที่สุดในบรรดาพิพิธภัณฑ์ศิลปะในโลก ตัวพิพิธภัณฑ์เป็นส่วนหนึ่งของ “พาลัซโซ เดกลิ อุฟฟิซิ” ซึ่งเป็นพาลัซโซ (Palazzo) ในเมืองฟลอเรนซ์
ประวัติ
ตัวสิ่งก่อสร้างของวังเริ่มโดยจอร์โจ วาซารีในปี ค.ศ. 1560 สำหรับโคสิโมที่ 1 เดอเมดิชิ (Cosimo I de' Medici) เพื่อเป็นสำนักงานของผู้พิพากษาฟลอเรนซ์ — จึงได้ชื่อว่า “uffizi” หรือ “ออฟฟิส”  การก่อสร้างทำตามแบบที่วางโดยวาซารีโดย อัลฟองโซ ปาริจิ (Alfonso Parigi) และ เบอร์นาร์โด บวนตาเล็นติ (Bernardo Buontalenti) และเสร็จเมื่อปี ค.ศ. 1581 “cortile” ยาวและแคบและเปิดไปทางแม่น้ำอาร์โนทางด้านหนึ่งเป็นแบบดอริคที่แสดงช่องว่างโดยไม่บังทิวทัศน์ที่นักประวัติศาสตร์สถาปัตยกรรม ใช้เป็นตัวอย่างในการวางแบบถนนทัศน์ในยุโรป  วาซารีผู้เป็นทั้งจิตรกรและสถาปนิกเน้นทัศนมิติของความยาวโดยการใช้บัวที่ต่อเนื่องตลอดแนวบนหลังคาของฟาซาด เช่นเดียวกับบัวต่อเนื่องที่ใช้ระหว่างชั้น และใช้บันไดสามชั้นที่ต่อเนื่องกันด้านหน้า
พาลัซโซ เดกลิ อุฟฟิซิใช้เป็นสำนักงานการบริหารทางการยุติธรรมและเป็นที่เก็บเอกสารสำคัญของรัฐ (Archivio di Stato) แผนที่โคสิโมที่ 1 เดอ เมดิชิวางไว้ในการจัดงานแสดงศิลปะที่เป็นของตระกูลเมดิชิมาถูกเปลี่ยนโดย ฟรานเชสโคที่ 1 เดอ เมดิชิ ที่รวมงานชิ้นเด่นๆ ในหอศิลป์ที่กลายมาเป็นจุดดึงดูดของ “Grand Tour”
หอศิลป์มีงานสะสมมากมายจนต้องนำไปแสดงในพิพิธภัณฑ์อื่นๆ ในฟลอเรนซ์ ภายในปี ค.ศ. 2006 ทางหอศิลป์มีโครงการที่จะขยายบริเวณแสดงงานเขียนเพิ่มขึ้นจาก  6,000 ตารางเมตร (64,000 ตารางฟุต) เป็นเกือบจะ 13,000 ตารางเมตร (139,000 ตารางฟุต) ซึ่งทำให้สาธารณชนได้ชมงานเขียนที่แต่เดิมเก็บไว้ในที่เก็บของ
ในปัจจุบันหอศิลป์อุฟฟิซิเป็นสถานที่ที่นิยมที่สุดที่หนึ่งในฟลอเรนซ์ของนักท่องเที่ยว ระหว่างหน้าร้อนโดยเฉพาะในเดือนกรกฎาคมนักท่องเที่ยวอาจจะต้องคอยกว่าห้าชั่วโมงเพื่อที่จะเข้าชมหอศิลป์
การสวรรคตของพระบาทสมเด็จพระนโรดม สีหนุ
พระบาทสมเด็จพระนโรดม สีหนุ อดีตพระมหากษัตริย์และนายกรัฐมนตรีกัมพูชา เสด็จสวรรคตเมื่อวันที่ 15 ตุลาคม ค.ศ. 2012 ณ ปักกิ่ง ประเทศจีน ขณะมีพระชนมพรรษา 89 พรรษา หลังทรงพระประชวรมานาน โดยNhek Bun Chhay รองนายกรัฐมนตรี ประกาศการสวรรคตของพระองค์ พระบรมศพของพระองค์กลับสู่มาตุภูมิในวันที่ 17 ตุลาคม ค.ศ. 2012 มีการลดธงครึ่งเสา และรัฐบาลประกาศไว้อาลัยเป็นเวลา 7 วัน
สวรรคต
พระบาทสมเด็จพระนโรดม สีหนุทรงเข้ารับการถวายการรักษาที่กรุงปักกิ่งตั้งแต่เดือนมกราคม ค.ศ. 2012 เพราะประชวรหลายพระโรค เช่น มะเร็งในพระอันตะ, เบาหวาน และความดันพระโลหิตสูง ต่อมาเสด็จสวรรคตเพราะพระหทัยพิการในวันที่ 15 ตุลาคม ค.ศ. 2012 เวลา 1:20 น. ตามเวลากัมพูชา
งานพระบรมศพ
พระบาทสมเด็จพระบรมนาถ นโรดม สีหมุนี พระราชทานปัจฉามรณนามแก่พระราชบิดาว่า "พระกรุณา พระบาทสมเด็จพระบาทสมเด็จพระนโรดม สีหนุ พระบรมรัตนโกฏิ" (ព្រះករុណាព្រះបាទសម្តេចព្រះនរោត្តម សីហនុ ព្រះបរមរតនកោដ្ឋ)
บุคคลสำคัญจากต่างประเทศ ที่เข้าร่วมพระราชพิธีถวายพระเพลิงพระบรมศพพระบาทสมเด็จพระนโรดม สีหนุ ได้แก่
วัฒนธรรม
วัฒนธรรมส่วนหนึ่งสามารถแสดงออกผ่าน ดนตรี วรรณกรรม จิตรกรรม ประติมากรรม การละครและภาพยนตร์ แม้บางครั้งอาจมีผู้กล่าวว่าวัฒนธรรมคือเรื่องที่ว่าด้วยการบริโภคและสินค้าบริโภค เช่น วัฒนธรรมระดับสูง วัฒนธรรมระดับต่ำ วัฒนธรรมพื้นบ้าน หรือวัฒนธรรมนิยม เป็นต้น แต่นักมานุษยวิทยาโดยทั่วไปมักกล่าวถึงวัฒนธรรมว่า มิได้เป็นเพียงสินค้าบริโภค แต่หมายรวมถึงกระบวนการในการผลิตสินค้าและการให้ความหมายแก่สินค้านั้น ๆ ด้วย ทั้งยังรวมไปถึงความสัมพันธ์ทางสังคมและแนวการปฏิบัติที่ทำให้วัตถุและกระบวนการผลิตหลอมรวมอยู่ด้วยกัน ในสายตาของนักมานุษยวิทยาจึงรวมไปถึงเทคโนโลยี ศิลปะ วิทยาศาสตร์รวมทั้งระบบศีลธรรม
วัฒนธรรมในภูมิภาคต่าง ๆ อาจได้รับอิทธิพลจากการติดต่อกับภูมิภาคอื่น เช่น การเป็นอาณานิคม การค้าขาย การย้ายถิ่นฐาน การสื่อสารมวลชนและศาสนา อีกทั้งระบบความเชื่อ ไม่ว่าจะเป็นเรื่องศาสนามีบทบาทในวัฒนธรรมในประวัติศาสตร์ของมนุษยชาติมาโดยตลอด
ประเภทของวัฒนธรรม
วัฒนธรรม แบ่งออกเป็น 2 ประเภท คือ
นักมานุษยวิทยาส่วนใหญ่มักใช้คำ "วัฒนธรรม" ไปในเชิงของวิสัยสามารถของคนทั่วไปในการบ่งชี้ จัดหมวดหมู่และสื่อถึงประสบการณ์ของตนในลักษณะเชิงสัญลักษณ์ คนเราใช้วิสัยสามารถดังกล่าวสำหรับบ่งชี้เรื่องราวและสิ่งต่าง ๆ ที่เกิดในหมู่มนุษย์ด้วยกันมานานมากแล้ว อย่างไรก็ตาม นักวานรวิทยาหรือไพรเมตวิทยาก็ได้บ่งชี้ลักษณะวัฒนธรรมดังกล่าวในวานรหรือไพรเมตซึ่งเป็นกลุ่มสัตว์ที่มีสายพันธุ์ใกล้ชิดกับมนุษย์มากที่สุดมานานแล้วเช่นกัน และโดยนักโบราณคดีจะมุ่งเฉพาะไปที่วัฒนธรรมที่เป็นเรื่องราวเท่านั้น (ซากเรื่องราวที่เกิดจากกิจกรรมของมนุษย์) ขณะเดียวกัน นักมานุษยวิทยาสังคมก็มองไปที่ปฏิสัมพันธ์ของสังคม สถานภาพและสถาบัน ส่วนนักมานุษยวิทยาวัฒนธรรมก็เน้นที่บรรทัดฐานและคุณค่า การแบ่งแยกแนวกันนี้ แสดงให้เห็นถึงเงื่อนไขที่แตกต่างกันที่ขึ้นอยู่กับงานที่ต่างกันของนักมานุษยวิทยา และความจำเป็นที่จะต้องมุ่งเน้นจุดการวิจัยที่ต้องชัดเจน จึงไม่จำเป็นว่าจะเป็นการสะท้อนถึงทฤษฎีของวัฒนธรรมซึ่งย่อมแตกต่างไปตามเชิงของเรื่องราว เชิงสังคม และเชิงบรรทัดฐาน (norm) รวมทั้ง ไม่จำเป็นต้องสะท้อนถึงการแข่งขันกันเองในระหว่างทฤษฎีต่าง ๆ ของวัฒนธรรม
แนวความคิดที่เกี่ยวข้องกับวัฒนธรรม
คำว่า "วัฒนธรรม" ในภาษาไทย มาจากคำสองคำ คำว่า "วัฒน" จากคำศัพท์ วฑฺฒน" ในภาษาสันสกฤต หมายถึงความเจริญ ส่วนคำว่า "ธรรม" มาจากคำศัพท์ "ธรฺม" ในภาษาสันสกฤต หมายถึงความดี เมื่อนำสองคำมารวมกันจึงได้คำว่า "วัฒนธรรม" หมายถึงความดีอันจะก่อให้เกิดความงอกงามที่เป็นระเบียบเรียบร้อย พจนานุกรมฉบับราชบัณฑิตยสถาน พ.ศ. 2525 ได้ให้ความหมายของวัฒนธรรมไว้ว่าเป็น ''"สิ่งที่ทำให้เจริญงอกงามแก่หมู่คณะ, วิถีชีวิตของหมู่คณะ, ในพระราชบัญญัติวัฒนธรรม พ.ศ. 2485 หมายถึงลักษณะที่แสดงถึงความเจริญงอกงาม ความเป็นระเบียบเรียบร้อย ความกลมเกลียวก้าวหน้าของชาติ และศีลธรรมอันดีของประชาชน, ทางวิทยาการ หมายถึงพฤติกรรมและสิ่งที่คนในหมู่ผลิตสร้างขึ้นด้วยการเรียนรู้จากกันและกัน และร่วมใช้อยู่ในหมู่ของตน" แต่ในพจนานุกรมฉบับราชบัณฑิตยสถาน พ.ศ. 2542 ให้นิยามไว้ว่า "สิ่งที่ทำความเจริญงอกงามให้แก่หมู่คณะ เช่นวัฒนธรรมพื้นบ้าน วัฒนธรรมชาวเขา''" คำว่า "วัฒนธรรม" ในภาษาไทยตามความหมายนี้ใกล้เคียงกับคำว่า "อารยธรรม" (ดู )ส่วนคำว่า "culture" ในภาษาอังกฤษ ที่แปลว่าวัฒนธรรมนั้น มาจากภาษาละติน คำว่า "cultura" ซึ่งแยกมาจากคำ "colere" ที่แปลว่า การเพาะปลูก ส่วนความหมายทั่วไปในสากล หมายถึงรูปแบบของกิจกรรมมนุษย์และโครงสร้างเชิงสัญลักษณ์ที่ทำให้กิจกรรมนั้นเด่นชัดและมีความสำคัญ
นอกจากภาษาอังกฤษ รากศัพท์ของคำว่า "วัฒนธรรม" ในภาษาในยุโรปอื่นก็มักมีความเกี่ยวข้องกับ "การเพาะปลูก" หรือ "การปลูกฝัง" โดยเฉพาะถ้าเป็นภาษาที่ได้รับอิทธิพลจากภาษาละติน เช่น culture, cultura และ Kultur ในภาษาฝรั่งเศส สเปน และเยอรมันตามลำดับ ส่วนในภาษาในทวีปอื่นก็อาจมีรากศัพท์ที่เกี่ยวข้องกับการเพาะปลูกเช่นกัน เช่น វប្បធម៌ (วัปปธรรม) ในภาษาเขมร ซึ่งประกอบด้วย "วปฺป" และ "ธรฺม" คำว่า "วปฺป" มาจากภาษาบาลี แปลว่า วัปปะ หรือ การหว่านพืช ส่วน "ธรฺม" มีที่มาดั่งคำว่า "ธรรม" ในภาษาไทย ส่วนในภาษาอื่นที่ไม่ได้เกี่ยวข้องกับการเพาะปลูก มีภาษาพม่าและภาษาที่อยู่ในเขตวัฒนธรรมเอเชียตะวันออก คือภาษาจีนและภาษาที่ได้รับอิทธิพลจากภาษาจีนเป็นอย่างมาก เช่น ภาษาญี่ปุ่น เกาหลี และเวียดนาม คำว่า "วัฒนธรรม" ในภาษาพม่าคือ ယဉ်ကျေးမှု (หยิ่งเช้หฺมุ้) ซึ่งแปลตามตัวอักษรว่า "ความสุภาพอ่อนโยน" "ความมีอารยธรรม" "ความเป็นผู้ดี" "ความเชื่อง" หรือ "ความไม่ดุร้ายป่าเถื่อน" คำนี้มีรากศัพท์คล้ายกับคำในภาษาไทใหญ่ ซึ่งได้รับอิทธิพลจากภาษาพม่าสูงพอควร คือคำว่า ၾိင်ႈထုင်း (ฝิ้งทุง) หรือ ၾိင်ႈငႄႈ (ฝิ้งแหง้) อันมีรากศัพท์เกี่ยวข้องกับ "ความเชื่อง" หรือ "ความไม่ป่าเถื่อน" เช่นเดียวกับคำในภาษาพม่า ส่วนในภาษาจีนและภาษาในเขตวัฒนธรรมเอเชียตะวันออกดังกล่าว คำว่า "วัฒนธรรม" มีรากศัพท์เกี่ยวกับ "หนังสือ" หรือ "ลายลักอักษร" คือ 文化 (จีนกลางอ่านว่า เหฺวินฮฺว่า) ซึ่งแปลตามตัวอักษรว่า "เปลี่ยนให้เป็นคนรู้หนังสือ" โดยในสมัยภาษาจีนยุคกลางคำนี้แปลว่า "แนวทางอบรมสั่งสอนโดยการใช้ศีลธรรม วรรณกรรม และดนตรี" การใช้คำนี้เป็นคำแปลของคำว่า culture เกิดขึ้นจากการประดิษฐ์คำจีนในญี่ปุ่น โดยญี่ปุ่นได้ขยายความหมายเดิมที่ใช้ในสมัยจีนยุคกลางให้ครอบคลุมถึงความหมายของคำว่า "วัฒนธรรม" ในโลกตะวันตก
มีการกล่าวถึงวัฒนธรรมว่าเป็น "หนทางทั้งหมดแห่งการดำเนินชีวิต" ซึ่งรวมถึงกฎกติกาแห่งกิริยามรรยาท การแต่งกาย ศาสนา พิธีกรรม ปทัสถานแห่งพฤติกรรม เช่น กฎหมายและศีลธรรม ระบบของความเชื่อรวมทั้งศิลปะ เช่น ศิลปะการทำอาหาร
สมาชิกสภาผู้แทนราษฎรจังหวัดระนอง
จังหวัดระนอง มีเขตเลือกตั้งสมาชิกสภาผู้แทนราษฎร 1 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 400 คนทั่วประเทศในสภาผู้แทนราษฎรไทย
วัฒนธรรม
แนวความคิดที่เกี่ยวข้องกับวัฒนธรรม
เมื่อปี พ.ศ. 2543 ยูเนสโก ได้พรรณนาถึงวัฒนธรรมไว้ว่า "...วัฒนธรรมควรได้รับการยอมรับว่าเป็นชุดที่เด่นชัดของจิตวิญญาณ เรื่องราว สติปัญญาและรูปโฉมทางอารมณ์ของสังคม หรือกลุ่มสังคม ซึ่งได้หลอมรวมเพิ่มเติมจากศิลปะ วรรณคดี การดำเนินชีวิต วิถีชีวิตของการอยู่ร่วมกัน ระบบคุณค่า ประเพณีและความเชื่อ"
สมาชิกสภาผู้แทนราษฎรจังหวัดระนอง
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดระนองมีสมาชิกสภาผู้แทนราษฎรคนแรก คือ ขุนขจรเขานิเวศน์ (อิวเกี่ยน จรขันธ์)
วัฒนธรรม
แนวความคิดที่เกี่ยวข้องกับวัฒนธรรม
ถึงแม้ว่าการนิยามความหมายคำว่า "วัฒนธรรม" ของทั้งสองจะครอบคลุมแล้ว แต่ก็ยังไม่เพียงพอสำหรับคำว่า "วัฒนธรรม" ที่มีการใช้กันอยู่ ในปี พ.ศ. 2495 อัลเฟรด ครูเบอร์ และไคลด์ คลักคอห์น ได้รวบรวมนิยามของคำ "วัฒนธรรม" ได้ถึง 164 ความหมาย ซึ่งได้ตีพิมพ์ลงในหนังสือเรื่อง "วัฒนธรรม: การทบทวนเชิงวิกฤติว่าด้วยมโนทัศน์และนิยาม" (Culture: A Critical Review of Concepts and Definitions) นิยามดังกล่าวนี้ และอีกหลายนิยามช่วยทำให้เกิดองค์ประกอบของรายการวัฒนธรรม เช่น กฎหมาย เครื่องมือสมัยหิน การแต่งงาน ฯลฯ แต่ละอย่างนี้มีการเกิดและมีความไปเป็นชุดของมันเอง ซึ่งจะเกิดเป็นช่วงเวลาในชุดหนึ่งที่หลอมประสานกันแล้วก็ผ่านออกไปเป็นชุดอย่างอื่น ในขณะที่ยังเป็นชุด มันก็จะเปลี่ยนแปลงไปทำให้เราสามารถพรรณนาได้ถึงวิวัฒนาการของกฎหมาย เครื่องมือฯ และการแต่งงานดังกล่าวได้
ดังนั้น โดยนิยามแล้ว วัฒนธรรมก็คือชุดของเรื่องราวทางวัฒนธรรม นั่นเอง นักมานุษยวิทยาเลสลี ไวท์ ตั้งคำถามไว้ว่า "เรื่องราวเหล่านั้นคืออะไรกันแน่?" เป็นเรื่องราวทางกายภาพหรือ? หรือเป็นเรื่องราวทางจิตใจ ทั้งสองอย่าง? หรือเป็นอุปลักษณ์? ในหนังสือเรื่อง "วิทยาศาสตร์แห่งวัฒนธรรม" (Science Of Culture 2492) ไวท์สรุปว่ามันคือเรื่องราว "sui generis" นั่นคือ การเป็นชนิดของมันเอง ในการนิยามคำว่า ชนิด ไวท์มุ่งไปที่ "การสร้างสัญลักษณ์ซึ่งเป็นประเด็นที่ไม่มีผู้ใดตระหนักถึงมาก่อน ซึ่งเขาเรียกว่า "ซิมโบเลท" (the symbolate) คือ เรื่องราวที่เกิดจากการกระทำที่สร้างสัญลักษณ์ ดังนั้น ไวท์จึงนิยามว่า "วัฒนธรรม คือ ซิมโบเลทในเชิงของบริบทนอกกาย" คำสำคัญของนิยามนี้จึงได้แก่การค้นพบซิมโบเลทนั่นเอง
ในการใฝ่หานิยามที่ใช้การได้ นักทฤษฎีสังคมชื่อ ปีเตอร์ วอลเตอร์ กล่าวง่าย ๆ ว่า วัฒนธรรมเป็น "การแลกเปลี่ยนเค้าร่างของประสบการณ์" ซึ่งรวมถึงแต่ไม่จำกัดเฉพาะ ภาษาศาสตร์ ศิลปะ ศาสนาและอื่น ๆ รวมทั้ง นิยามก่อน ๆ
วัฒนธรรมในเชิงของอารยธรรม
ในปัจจุบันคนจำนวนมากมีความคิดทางวัฒนธรรมที่พัฒนามาจากวัฒนธรรมของยุโรปช่วงคริสต์ศตวรรษที่ 18 และต้นคริสต์ศตวรรษที่ 19 (ประมาณระหว่าง พ.ศ. 2244 – พ.ศ. 2373) ซึ่งประมาณได้ว่าตรงกับแผ่นดินสมเด็จพระนารายณ์มหาราช ถึงพระบาทสมเด็จพระพุทธเลิศหล้านภาลัย วัฒนธรรมที่พัฒนาในช่วงระหว่างนี้เน้นถึงความไม่เท่าเทียมกันทางสังคมในยุโรปเองและในระหว่างประเทศมหาอำนาจกับประเทศอาณานิคมทั่วโลกของตน ใช้ตัวบ่งชี้วัฒนธรรมด้วย "อารยธรรม" แยกความเปรียบต่างของวัฒนธรรมด้วย "ธรรมชาติ" และใช้แนวคิดนี้มาเป็นตัวชี้วัดว่าประเทศหรือชาติใดมีอารยธรรมมากกว่าชาติใด บุคคลใดมีวัฒนธรรมมากน้อยกว่ากัน ดังนั้น จึงมีนักทฤษฎีวัฒนธรรมบางคนพยามยามที่แยกวัฒนธรรมมวลชน หรือวัฒนธรรมนิยมออกจากการนิยามของวัฒนธรรม นักทฤษฎี เช่น แมททิว อาร์โนลด์ (พ.ศ. 2365 - พ.ศ. 2341) มองว่าวัฒนธรรมเป็นเพียง "ความคิดและการพูดที่ดีที่สุดที่ได้เกิดขึ้นมาบนโลก" อาร์โนลด์ได้แยกแยะให้เห็นความแตกต่างของวัฒนธรรมมวลชนกับความวุ่นวายในสังคมและอนาธิปไตย ในแนวนี้วัฒนธรรมจะเชื่อมโยงเป็นอย่างมากกับการงอกงามของวัฒนธรรม นั่นคือ การปรุงแต่งที่ก้าวไปข้างหน้าของพฤติกรรมมนุษย์ อาร์โนลด์เน้นการใช้คำนี้อย่างคงเส้นคงวา ว่า "...วัฒนธรรม คือ การไล่ตามหาความสมบูรณ์สุดยอดด้วยการเรียนรู้ในทุกเรื่องที่เกี่ยวข้องกับเรา นั่นคือสิ่งที่ดีที่สุดที่ได้รับการคิดและพูดขึ้นในโลก"
ในทางปฏิบัติ วัฒนธรรมเกี่ยวข้องกับกิจกรรมชั้นสูง เช่นพิพิธภัณฑ์ประเทืองปัญญา ศิลปะและดนตรีคลาสสิก และยังเป็นคำที่พรรณนาถึงผู้รู้และการเข้าไปมีส่วนร่วมในกิจกรรมเหล่านี้ นี่คือ กิจกรรมที่เรียกว่า "วัฒนธรรมขั้นสูง" เป็นวัฒนธรรมของสังคมกลุ่มชนชั้นกุมอำนาจ ทั้งนี้เพื่อให้เห็นถึงความแตกต่างกับ "วัฒนธรรมมวลชน" หรือ "วัฒนธรรมประชานิยม"
นับจากคริสต์ศตวรรษที่ 19 เป็นต้นมา (พ.ศ. 2344) นักวิจารณ์สังคมเริ่มยอมรับถึงความแตกต่างของ "วัฒนธรรมสูงสุด" และ "วัฒนธรรมต่ำสุด" ดังกล่าวมาแล้ว แต่ก็ได้ย้ำให้เห็นถึงการปรุงแต่งและความละเอียดซับซ้อนว่าเป็นวัฒนธรรมที่มีการพัฒนาที่วิบัติและไม่เป็นธรรมชาติ บดบังและบิดเบือนความเป็นธรรมชาติแท้ของมนุษย์ และในแง่นี้ ดนตรีพื้นบ้าน (ที่แต่งโดยชนชั้นแรงงาน) แสดงออกอย่างเปิดเผยหมดเปลือกถึงวิถีการดำรงชีวิตที่เป็นจริง และว่าดนตรีคลาสสิกดูเป็นเปลือกผิวเผินและกำลังถดถอยลงในแง่การดำรงชีวิตจริง และก็เช่นเดียวกัน มุมมองนี้ได้พรรณาให้เห็นถึงคนพื้นเมืองในฐานะของ "คนเถื่อนใจธรรม" (Noble savage) ที่ดำรงชีวิตอย่างไร้มลทิน ไม่ประณีตซับซ้อนและไม่วิบัติจากระบบชนชั้นนายทุนของโลกตะวันตก
ปัจจุบัน นักวิทยาศาสตร์สังคมได้ปฏิเสธแนวคิดของ "วัฒนธรรมเชิงเอกภาค" (monadic culture) และสังคมที่ตรงข้ามกับธรรมชาติ พวกเขายอมรับวัฒนธรรมที่ไม่ใช่วัฒนธรรมชั้นสูงสุดยอดว่าดีเท่า ๆ กับวัฒนธรรมสุดยอด (รับว่าวัฒนธรรมที่ไม่ใช่ตะวันตกมีอารยธรรมเท่าเทียมกัน และมองว่าเป็นวัฒนธรรมเหมือนกันแต่เป็นคนละแบบ ดังนั้น นักสังเกตการณ์วัฒนธรรมจึงแยกความแตกต่างของวัฒนธรรมขั้นสูงของคนชั้นสูงกับวัฒนธรรมประชานิยมว่าหมายถึง สินค้าและกิจกรรมที่ผลิตเพื่อวัฒนธรรมและบริโภคโดยมวลชน (เป็นที่น่าสังเกตด้วยเช่นว่าบางคนจำแนกวัฒนธรรมทั้งสูงและต่ำว่าเป็นวัฒนธรรมย่อย (subculture)
วัฒนธรรมในมุมมองของโลก
ในยุคโรแมนติก ผู้รอบรู้ในเยอรมัน โดยเฉพาะผู้ห่วงใยใน "ขบวนการรักชาติ" เช่น ขบวนการรักชาติที่พยายามก่อตั้งประเทศเยอรมันจากรัฐต่าง ๆ ที่ต่างก็มีเจ้าครองนครอยู่แล้ว และกลุ่มผู้รักชาติที่เป็นชนกลุ่มน้อยที่พยายามต่อต้านจักรวรรดิออสเตรีย-ฮังการี พวกเหล่านี้มีส่วนช่วยพัฒนาหัวเรื่องวัฒนธรรมมาสู่ "มุมมองของโลก" มากขึ้น ในกรอบแนวคิดลักษณะนี้ มุมมองโลกที่พุ่งไปสู่การจำแนกลักษณะของกลุ่มชาติพันธุ์ มีความชัดเจนขึ้นและไม่ให้ความสำคัญของขนาดกลุ่มชน แม้จะเป็นแนวคิดที่กว้างขึ้นแต่ก็ยังคงเห็นว่ายังการแบ่งความแตกต่างระหว่างวัฒนธรรม "อารยธรรม" และ วัฒนธรรม "ดั้งเดิม" หรือ วัฒนธรรม "ชนเผ่า" อยู่
ในปลายคริสต์ศตวรรษที่ 19 (ประมาณ พ.ศ. 2420) นักมานุษยวิทยา ได้ยอมรับและปรับวัฒนธรรม ให้มีนิยามที่กว้างขึ้นให้ประยุกต์ได้กับสังคมต่าง ๆ ที่หลากหลายได้มากขึ้น เอาใจใส่ให้ความสนใจกับทฤษฎีของวิวัฒนาการมากขึ้น มีการอนุมาณว่ามนุษย์ทั้งปวงวิวัฒนาการมาเท่าเทียมกัน และมนุษย์ที่มีวัฒนธรรมจะต้องเป็นผลมาจากวิวัฒนาการอย่างใดอย่างหนึ่ง มีการแสดงถึงความลังเลที่จะใช้วิวัฒนาการทางชีววิทยามาใช้อธิบายความแตกต่างระหว่างวัฒนธรรมที่มีลักษณะเฉพาะที่ต่างกัน ซึ่งเป็นแนวที่เป็นการแสดงรูปแบบหรือส่วนหนึ่งของสังคมเปรียบเทียบกับอีกสังคมโดยรวม และแสดงให้เห็นกระบวนการครอบงำ และกระบวนการต่อต้าน
ในช่วง พ.ศ. 2494 – พ.ศ. 2503 ได้เริ่มมีการยกเอา "กลุ่มวัฒนธรรมย่อย" ที่มีลักษณะเด่นเฉพาะที่อยู่ภายใต้วัฒนธรรมที่ใหญ่กว่ามาเป็นหัวข้อการศึกษาโดยนักสังคมวิทยา ในคริสต์ศตวรรษที่ 20 (พ.ศ. 2444 – พ.ศ. 2543) ได้เกิดแนวคิดที่เรียกว่า "วัฒนธรรมบรรษัท" (corporate culture) ที่เด่นชัดเกี่ยวกับบริบทของการจ้างงานในองค์การหรือในที่ทำงานขึ้น
วัฒนธรรมในเชิงสัญลักษณ์
ในมุมมองเชิงสัญลักษณ์ของวัฒนธรรม ผลงานของคลิฟฟอร์ด เกียรซ์ (พ.ศ. 2516) และวิกเตอร์ เทอร์เนอร์ (พ.ศ. 2510) ได้หยิบยกสัญลักษณ์ว่าเป็นทั้งการกระทำของ "นักแสดง" ในสังคมและบริบทที่ทำให้การแสดงนั้นมีความหมาย แอนโทนี พี โคเฮน (พ.ศ. 2528) เขียนถึง "เคลือบเงาสัญลักษณ์" (Symbolic gloss) ว่าเป็นตัวช่วยให้ผู้แสดงทางสังคมสามารถใช้สัญลักษณ์ทั่ว ๆ ไปสื่อและทำความเข้าใจระหว่างกันในขณะที่ยังคงรักษาสัญลักษณ์เหล่านั้นให้คงอยู่กับความสำคัญและความหมายส่วนบุคคลไว้ได้ สัญลักษณ์ช่วยจำกัดขอบเขตความคิดทางวัฒนธรรม สมาชิกของวัฒนธรรมต้องพึ่งพิงสัญลักษณ์เมื่อจะต้องวางกรอบความคิดและการแสดงออกทางปัญญาของตน
โดยสรุป สัญลักษณ์ทำให้วัฒนธรรมมีความเป็นไปได้ แพร่หลาย และอ่านได้ง่าย สัญลักษณ์เป็น "สายใยแห่งความมีนัย" (webs of significance) " เป็นตัวทำให้ "ความเป็นปกติ ความเป็นอันหนึ่งอันเดียวกัน และความเป็นระบบ" เกิดขึ้นในกลุ่ม ดังตัวอย่างของ วลีที่ใช้มากจนเบื่อหู (Stock phrase หรือ Cliché) ข้างล่างนี้
วัฒนธรรมในเชิงของกลไกสร้างเสถียรภาพ
ทฤษฎีวัฒนธรรมใหม่พิจารณาถึงความเป็นไปได้ที่ว่าตัววัฒนธรรมเองเป็นผลิตผลของแนวโน้มของเสถียรภาพที่ตกทอดมาจากแรงกดดันของวิวัฒนาการที่มีผลไปถึงความคล้ายของตนเองและยอมรับตนเองในสังคมโดยรวม ที่เรียกว่า "เผ่าชนนิยม" (Tribalism)
วัฒนธรรมและวิวัฒนาการทางจิตวิทยา
นักวิจัยด้าน "จิตวิทยาเชิงวิวัฒนาการ" โต้เถียงกันว่า จิต คือหน่วยสะสางระบบของการรับรู้ข้อมูลทางประสาทที่เกิดจากการคัดเลือกทางพันธุกรรมเพื่อปรับใช้ในการแก้ปัญหาของบรรพบุรุษนานมาแล้ว นักจิตวิทยาเชิงวิวัฒนาการมีความเห็นว่า ความหลากหลายของรูปแบบที่วัฒนธรรมของมนุษย์รับไว้นั้นถูกกีดขวางไว้ด้วยกลไกของกระบวนการประมวลข้อมูลที่ฝังอยู่ในพฤติกรรมของเรา ซึ่งรวมถึง
กลไกเหล่านี้ได้รับการวางให้เป็นทฤษฎีเพือใช้เป็นพื้นฐานทางจิตวิทยาของวัฒนธรรม เพื่อความเข้าใจคำว่าวัฒนธรรมอย่างลึกซึ้ง เราจะต้องมีความเข้าใจในเงื่อนไขทางชีววิทยาของความเป็นไปได้เสียก่อน